पुष्कर में ~ 3.50 करोड़ के विकास कार्याें का शुभारंभ
पुष्कर | पुष्करमें शनिवार को संसदीय सचिव सुरेश सिंह रावत ने गौरव पथ समेत 3.50 करोड़ के विभिन्न योजनांतर्गत स्वीकृत विकास कार्यों का शुभारंभ किया। संसदीय सचिव रावत ने शनिवार सुबह 11 बजे पशु चिकित्सालय परिसर में पशुधन आरोग्य चल इकाई के 19 लाख रुपए की लागत से निर्मित नए भवन का लोकार्पण किया। उन्होंने अजमेर रोड स्थित ब्रह्मद्वार पर नगरीय निकाय गौरव पथ योजनांतर्गत ब्रह्म द्वार से ग्राम लीलासेवड़ी तक बनने वाले फॉर लेन के गौरव पथ का शिलान्यास किया।
गौरव पथ निर्माण के लिए राज्य सरकार ने ढाई करोड़ रुपए का बजट मंजूर किया है। यह गौरव पथ करीब पौने दो किमी लंबा होगा। संसदीय सचिव रावत ने एनएच 89 से एनएच 60 अजमेर पुष्कर लिंक रोड़, आरआईडीएफ 22 के तहत पुष्कर देवनगर खोरी सड़क एवं नांद-रामपुरा सड़क के नवीनीकरण सुदृढ़ीकरण कार्यों का शुभारंभ किया। इन तीनों सड़क कार्य के लिए 75 लाख स्वीकृत हैं। आईडीएसएमटी कॉलोनी में आयोजित समारोह में कार्यक्रम की अध्यक्षता पालिकाध्यक्ष कमल पाठक ने की। इस मौके पर पालिका उपाध्यक्ष मुकेश कुमावत, पूर्व पालिकाध्यक्ष सूरज नारायण पाराशर, मंडल अध्यक्ष पुष्कर नारायण भाटी, पूर्व मंडल अध्यक्ष ईश्वर पाराशर ओम प्रकाश पाराशर विशिष्ट अतिथि के रूप में मौजूद रहे।
hin_Deva hin_Deva hin_Deva